དབྱར་དུས་ཀྱི་རི་ཀླུང་ནི་ངོ་མ་རྨ་བྱའི་སྒྲོ་གུར་ཕུབ་པ་ལྟར་མཛེས་ཤིང་ལྟ་ན་སྡུགསྔོ་ལྗང་གི་གསེབ་ཏུ་དཀར་དམར་སེར་གསུམ་གྱི་མདོག་གིས་སྤྲས་ཤིང་།དེ་དག་གི་དྲི་ཞིམ་རླུང་དང་བསྡེབས་ནས་ཕྱོགས་བཞིར་ཁྱབ།འདབ་ཆགས་སྣ་ཚོགས་ཀྱི་སྐད་སྒྲ་གང་ས་ནས་གྲགས།གསོན་ཉམས་དོད་པའི་ཁོར་ཡུག་གིས་སེམས་ལ་བཤད་མི་ཤེས་པའི་དགའ་བདེའི་སྣང་བ་ཞིག་དབང་མེད་དུ་སྤྲོད་པར་བྱེད།སྒོས་སུ་མདང་ནུབ་མུན་མ་རུབ་གོང་འབབ་འགོ་བརྩམས་པའི་ཆར་ཟིམ་དེ་ནམ་སྨད་བར་དུ་བབས་པས།ད་ནངས་ཡ་གིའི་རི་རབ་དང་།མ་གིའི་ཞིང་ཐང་།བར་གྱི་གྲོང་ཚོ་བཅས་སྣུམ་གྱི་ནང་ནས་བཏོན་པ་ལྟར་འཇམ་ཆིལ་ལེར་གནས་ཤིང་།ཉི་འོད་ཀྱི་སྣང་བས་ཅི་དགར་ཁྱབ་པས་བལྟས་པ་ཙམ་གྱིས་སྟེང་ཕྱོགས་ལྷ་ཡི་ཞིང་ཁམས་ཀྱང་འདི་ལས་མཛེས་སྡུག་ལྡན་པ་ཞིག་ཨེ་ཡོད་སྙམ།